**TVIRTINU**


Direktorė

Rita Mickuvienė

2019-11-28

**NEĮGALAUS JAUNIMO DIENOS UŽIMTUMO PADALINIO PASLAUGŲ GAVĖJŲ TEISIŲ IR PAREIGŲ CHARTIJA**


1. Neįgalieji turi tas pačias laisves ir teises kaip ir visi kiti žmonės. Nė vienas žmogus negali būti diskriminuojamas dėl rasės, lyties ar negalios.
2. Neįgalieji turi teisę būti savarankiški, teisę išsakyti savo nuomonę, teisę laisvai pasirinkti, kartu su kitais dalyvauti bendruomenės gyvenime.
3. Žmogaus teises apima ne tik teisės, bet ir pareigos. Kiekvieno asmens pareiga - gerbti kitų teisę.
4. Chartijoje vartojamos sąvokos:
   1. **NEĮGALUMAS -** negalėjimas atlikti tam tikrų veiksmų dėl turimos negalios.
   2. **NEĮGALUSIS -** tai žmogus, kuris dėl vystymosi ar sveikatos sutrikimų negali atlikti tam tikrų veiksmų.
   3. **DISKRIMINACIJA -** tai teisių suvaržymas arba atėmimas asmeniui dėl rasinių požymių, tautybės, socialinės padėties ir kt.
   4. **KONFIDENCIALUMAS** – tai principas, kurio privalu laikytis bendraujant vienam asmeniui su kitu, neatskleidžiant pašnekovo suteiktos informacijos.
5. Teisių ir pareigų chartijos principai:
   1. Lygybė ir nediskriminavimas.



**TEISĖ:** esu toks pat žmogus kaip ir visi kiti žmonės.

**PAREIGA:** mano pareiga gerbti kitus žmones.

* 1. Prieinamumas.



**TEISĖ:** gauti reikalingą informaciją suprantamiausiu būdu.

**PAREIGA:** mano pareiga nepiktnaudžiauti savo negalia.

* 1. Teisė į gyvybę.



**TEISĖ:** aš turiu neatimamą teisę į gyvybę.

**PAREIGA:** mano pareiga saugoti savo ir kito gyvybę.

* 1. Lygybė prieš įstatymą.



**TEISĖ:** mane ir kitus žmones įstatymai gina vienodai.

**PAREIGA:** mano pareiga laikytis įstatymų.

* 1. Laisvė nebūti išnaudojamam, nepatirti smurto ir prievartos.



**TEISĖ:** aš turiu teisę gyventi saugiai ir nebūti skriaudžiamam.

**PAREIGA:** mano pareiga neskriausti kitų.

* 1. Asmens neliečiamumo apsauga.



**TEISĖ:** aš turiu teisę būti neliečiamas, jei aš to nenoriu.

**PAREIGA:** mano pareiga neliesti kito žmogaus be jo sutikimo.

* 1. Gyvenimas savarankiškai ir integracija į bendruomenę.



**TEISĖ:** aš turiu teisę gyventi bendruomenėje ir dalyvauti bendruomenės veikloje.

**PAREIGA:** mano pareiga gerbti kitus bendruomenės narius.

* 1. Nuomonės ir saviraiškos laisvė.



**TEISĖ:** aš turiu teisę pasinaudoti saviraiškos laisve ir laisve reikšti savo nuomonę.

**PAREIGA:** mano pareiga savo žodžiais neskaudinti kitų žmonių.

* 1. Švietimas.



**TEISĖ:** aš turiu teisę mokytis, tobulinti savo gebėjimus ir talentus.

**PAREIGA:** mano pareiga tobulėti.

* 1. Darbas ir užimtumas.



**TEISĖ:** turiu teisę dirbti.

**PAREIGA:** mano pareiga laikytis darbo taisyklių ir gerai atlikti savo darbą.

* 1. Dalyvavimas politiniame ir visuomenės gyvenime.



**TEISĖ:** aš turiu teisę dalyvauti rinkimuose.

**PAREIGA:** mano pareiga domėtis politiniu ir visuomenės gyvenimu.

* 1. Aktyvus visuomeninis gyvenimas.



**TEISĖ:** aš turiu teisę dalyvauti kultūriniame gyvenime.

**PAREIGA**: mano pareiga laikytis visiems žmonėms nustatytų taisyklių ir būti mandagiam.

* 1. Konfidencialumas.



**TEISĖ**: aš turiu teisę į savo asmeninės informacijos konfidencialumą.

**PAREIGA:** mano pareiga neatskleisti asmeninės informacijos kitiems.

\_\_\_\_\_\_\_\_\_\_\_\_\_\_\_